ახალი კორონავირუსული დაავადების COVID 19-ის მართვა

რა არის პროგრამის მიზანი?

პროგრამის მიზანია მოსახლეობის დაცვა ახალი კორონავირუსით  (SARS-CoV-2) გამოწვეული ინფექციისაგან  (COVID 19) როგორც პრევენციული ღონისძიებების, ასევე დაავადების გამოვლენის შემთხვევაში მასზე რეაგირებისთვის აუცილებელი ღონისძიებების გატარების გზით.

რას მოიცავს ახალი კორონავირუსული დაავადების COVID 19-ის მართვის პროგრამა?

პროგრამის ფარგლებში ცენტრი ახორციელებს შემდეგ ღონისძიებებს:

* **ახალი კორონავირუსით (SARS-CoV-2) გამოწვეული ინფექციის (COVID 19) დიაგნოსტიკის უზრუნველყოფას, ცენტრის** **გენერალური** **დირექტორის** **მიერ** **განსაზღვრული** **ინსტრუქციის/წესის** **შესაბამისად, მათ შორის:**
* შესაბამისი ბიოლოგიური მასალის აღებას (საჭიროების შემთხვევაში, ცენტრის/ლაბორატორიის მიერ გადაცემული სახარჯი მასალის გამოყენებით), შენახვასა და ტრანსპორტირებას;
* COVID-19-ის დასადგენად ტესტირების ჩატარებას პჯრ მეთოდით (საჭიროების შემთხვევაში, ცენტრის მიერ გადაცემული ტესტსისტემების გამოყენებით);
* COVID-19-ის დასადგენად ტესტირების ჩატარებას სწრაფი/მარტივი მეთოდით (საჭიროების შემთხვევაში, ადმინისტრაციის მიერ გადაცემული ტესტსისტემების გამოყენებით);
* **ახალი კორონავირუსით (SARS-CoV-2) გამოწვეული ინფექციის (COVID-19) მართვის ხელშეწყობისთვის საჭირო ინდივიდუალური დაცვის სპეცაღჭურვილობის, სხვადასხვა სამედიცინო სახარჯი მასალის, კარტრიჯების, ტესტსისტემებისა და სამედიცინო დანიშნულების/ ლაბორატორიული აღჭურვილობის შესყიდვას;**
* **დამხმარე ამოცანების შესრულების მიზნით, ცენტრის მიერ შრომითი ხელშეკრულებით დასაქმებული პირის (სულ − 56 ერთეული) შრომის ანაზღაურებას 3 თვის განმავლობაში.**

ვინ არის პროგრამის მოსარგებლე?

პროგრამის აღნიშნული ღონისძიებების მოსარგებლეა  საქართველოს ტერიტორიაზე მყოფი პირი (მოქალაქეობის სტატუსის მიუხედავად).

ვის უნდა მიმართონ პროგრამაში მონაწილეობის მისაღებად?

ახალიკორონავირუსით (SARS-CoV-2) გამოწვეული ინფექციის (COVID 19) დიაგნოსტიკის უზრუნველყოფისკომპონენტით გათვალისწინებული მომსახურების მისაღებად უნდა მიმართონ აღნიშნული კომპონენტის ფარგლებში მიმწოდებლად დარეგისტრირებულ დაწესებულებებს.

როგორ ხდება ახალიკორონავირუსით (SARS-CoV-2) გამოწვეული ინფექციის (COVID 19) დიაგნოსტიკის უზრუნველყოფისკომპონენტის ფარგლებში ანაზღაურება?

* შესაბამისი ბიოლოგიური მასალის აღება, შენახვა და ტრანსპორტირება პროგრამის მოსარგებლეებისთვის არ ითვალისწინებს თანაგადახდას.
* COVID-19-ის დასადგენად ტესტირების ჩატარება პჯრ მეთოდით პროგრამის მოსარგებლეებისთვის არ ითვალისწინებს თანაგადახდას.
* COVID-19-ის დასადგენად ტესტირების ჩატარება სწრაფი/მარტივი მეთოდით პროგრამის მოსარგებლეებისთვის არ ითვალისწინებს თანაგადახდას.